РЕПУБЛИКА СРБИЈА

АП ВОЈВОДИНА

Град Сремска Митровица

Градска управа за културу и спорт
Број: 111-11/2022-IX
Дана, 10.08.2022. године

Сремска Митровица

На основу чл. 4., 94 и 102. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018 и 114/2021), члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“ бр. 95/2016) члана 43. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2022, 6/2022, 11/2022 i 12/2022) а након неуспело окончаног Интерног конкурса за попуњавање радног места Послови из области информисања, разврстано у звање саветник, - 1 службеник, на неодређено време, у складу са Закључком Комисије за давање сагласности за ново запошљавање и додатно радно ангажовање код корисника јавних средстава 51 број 112-5133/2022 од 29.јуна 2022.године - Градска управа за културу и спорт Града Сремска Митровица, оглашава
ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  
У ГРАДСКОЈ УПРАВИ ЗА КУЛТУРУ И СПОРТ ГРАДА СРЕМСКА МИТРОВИЦА - Послови из области информисања, разврстано у звање саветник, - 1 службеник, на неодређено време
Јавност обавештена: 11.08.2022.године

Рок за пријаву: 12.08.2022.г – 26.08.2022.г

I Радно место које се попуњава: 
Послови из области информисања, разврстано у звање саветник, - 1 службеник, на неодређено време

II Опис посла: Обављање послова сарадње са представницима јавног информисања у циљу извештавања о раду Градске управе за културу и спорт, установа културе, спорта, туризма, јавних педузећа, о раду градских управа. Обављање послова протокола за Скупштину града и градоначелника у вези доделе признања Града и обележавање значајних датума и догађаја у граду. Уређивање званичне интернет странице Града Сремска Митровица – припремање, прикупљање и прегледање садржаја за сајта Града. Законито и благовремено поступање по захтевима за слободан приступ информацијама од јавног значаја. 
Други послови по налогу начелника.

III Услови за запослење:

· да је пунолетан држављанин Републике Србије;

· високо образовање стечено на студијама другог степена (дипломске академске студије-мастер, специјалистичке академске студије, специјалистичке струковне студије), односно на основним студијама у трајању од најмање 4 (четири) године у образовно научно пољу –друштвено-хуманистичких наука (у обиму од најмање 240 ЕСПБ) и 3 (три) године радног искуства у струци.
· да није правноснажно осуђиван на безусловну казну затвора од најмање шест месеци;
· да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
IV Услови за рад:
· положен државни стручни испит, прочитати напомене „***“ на крају текста овог огласа
V Пријава на конкурс садржи:

Име и презиме кандидата, датум и место рођења, адресу становања, број телефона, е-mail адресу, податке о образовању, податке о врсти и дужини радног искуства, податке о стручном усавршавању и податке о посебним областима знања. Пријава на конкурс мора бити својеручно потписана. Уз пријаву на јавни конкурс кандидат подноси следећу документацију, с тим што се сви докази прилажу у оригиналу или у овереној фотокопији:
· Извод из матичне књиге рођених;

· Уверење о држављанству;

· Доказ о одговарајућој стручној спреми, (оверен на законом прописан начин)
·  Исправе којима се доказује радно искуство у струци (потврде и решења из којих се види на којим пословима, са којом стручном спремом и у ком периоду је стечено радно искуство).
· Уверење Министарства унутрашњих послова – Полицијске управе да није правноснажно осуђиван на безусловну казну затвора од најмање шест месеци (издато након објављивања овог конкурса);
· Исправа којом се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

· За кандидате који имају положен државни стручни испит односно други одговарајући испит - уверење о положеном државном стручном испиту (лица са положеним правосудним испитом уместо уверења о положеном државном стручном испиту достављају уверење о положеном правосудном испиту; лица са положеним стручним испитом за запослене у државним органима, уместо уверења о положеном државном стручном испиту достављају уверење о положеном стручном испиту за запослене у државним органима); прочитати напомене „***“  на крају текста овог огласа
VI Стручне оспособљености, знања и вештине које се оцењују у изборном поступку и начин њихове провере:

1. Стручне оспособљености за рад на оглашеном радном месту– усмено, путем разговора

2. Знање:  познавање Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), Закона о култури ("Сл. гласник РС", бр. 72/2009, 13/2016, 30/2016 - испр., 6/2020, 47/2021 и 78/2021) Закон о јавном информисању и медијима ("Сл. гласник РС", бр. 83/2014, 58/2015 и 12/2016 - аутентично тумачење) - усмено, путем разговора
3. Вештина комуникације- усмено, путем разговора.
VII Објављивање јавног конкурса:
Јавни конкурс објављује се на интернет презентацији Града Сремска Митровица, у делу „Конкурси“,   адреса: http://www.sremskamitrovica.rs/kategorija.php?cat_id=78
Обавештење о јавном конкурсу, са адресом интернет презентације Града Сремска Митровица на којој је јавни конкурс објављен, оглашава се у дневним новинама „Информер“, које се дистрибуирају за целу територију Републике Србије.
VIII Рок за подношење пријаве на конкурс:

Рок за подношење пријаве на конкурс је 15 дана од дана оглашавања Обавештења о јавном конкурсу у дневним новинама „Информер“.
Неблаговремене, недопуштене, неразумљиве или непотпуне пријаве кандидата, конкурсна комисија одбацује закључком против кога се може изјавити жалба Жалбеној комисији у року од осам дана од дана пријема закључка.

Жалба кандидата не задржава извршење закључка.

IX Адреса на коју се подносе пријаве на конкурс:
Пријаву и доказе о испуњавању услова конкурса кандидат може доставити лично или препорученом пошиљком Градској управи за културу и спорт Града Сремска Митровица, у затвореној коверти са назнаком „за Конкурсну комисију,“ и назнаком: „ Пријава на јавни конкурс за попуњавање радног места – послови из области информиисања “, улица Светог Димитрија број 13, Сремска Митровица. На предњој страни коверте унети личне податке кандидата.
X Лице задужено за давање обавештења о јавном конкурсу:
Јелена Ђонлић, Служба за управљање људским ресурсима у Градској управи за опште и заједничке послове и имовину Града Сремска Митровица- улица Светог Димитрија број 13, канцеларија број 34 у периоду од 10-12 часова, телефон 022/215-2089.

XI Изборни поступак:
Конкурсна комисија ће о месту, дану и времену када ће се обавити провера и оцењивање стручне оспособљености, знања и вештина, писменим путем обавестити учеснике конкурса, чије су пријаве благовремене и потпуне, уз које су приложени сви потребни докази и који испуњавају услове за рад на оглашеном радном месту, као и телефонским путем односно путем електронске поште на адресе које су кандидати навели у својим пријавама. 
Напомене:

*Одредбама  члана 9.  и члана 103. Закона о општем управном поступку („Службени гласник РС“ број 18/2016 и 95/2018 - аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.
Документи о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту, уверење о положеном стручном испиту за рад у државним органима односно уверење о положеном правосудном испиту и Уверење Министарства унутрашњих послова – Полицијске управе да лице није правноснажно осуђивано на безусловну казну затвора од најмање шест месеци.
Потребно је да учесник конкурса уз пријаву достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити сам.

Образац обе изјаве доступан је на сајту Града Сремска Митровица и објављен је уз Јавни конкурс. Потребно je преузети жељену изјаву, попунити је, својеручно потписати и доставити органу заједно са пријавом на конкурс.

**Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. 
*** Пријава кандидата који немају положен државни стручни испит биће узета у обзир с обзиром да положен државни испит није више услов за заснивање радног односа али јесте услов за рад на службеничким радним местима. Кандидати без положеног државног стручног испита примају се на рад под условом да тај испит положе у року од шест месеци од дана заснивања радног односа. 
**** Јавни конкурс спроводи Конкурсна комисија образована решењем начелника Градске управе за културу и спорт, број 02-74/2022-IX од  09.08.2022.године.

     ***** Сви изрази, појмови, именице, придеви и глаголи у овом конкурсу који су употребљени у мушком роду, односе се, без дискриминације, и на особе женског пола.

                                                                                                                           Н А Ч Е Л Н И К 


                  Васиљ Шево
